OBCHODNÁ VEREJNÁ SÚŤAŽ

ASEKOL SK s.r.o.

Sídlo: Lamačská cesta 45, Bratislava 841 03, Slovenská republika

IČO: 45 602 689

Bankové spojenie: ČSOB, a.s.

IBAN: SK50 7500 0000 0000 2578 4753

v mene ktorého koná: Mgr. Ronald Blaho, konateľ

ako vyhlasovateľ

v zmysle §281 až § 288 zákona č. 513/1991 Zb. Obchodný zákonník („Obchodný zákonník“)

vyhlasuje nasledovnú obchodnú verejnú súťaž

1. Špecifikácia a opis predmetu obchodnej verejnej súťaže (predmet záväzku)

Predmetom obchodnej verejnej súťaže je uzavretie zmluvy („**Zmluva**“), ktorej predmetom je tzv. vykonanie náhradného odvozu podľa § 31 ods. 11 písm. d) zákona č. 79/2015 Z. z. o odpadoch a o zmene a doplnení niektorých zákonov v platnom znení („**Zákon o odpadoch**“), t. j. dočasné vykonávanie triedeného zberu odpadov z obalov a neobalových výrobkov v obci **Štvrtok** vrátane zabezpečenia dotriedenia odpadov, úpravy odpadu, spracovania, zhodnotenia alebo recyklácie odpadov z obalov a odpadov z neobalových výrobkov.

Bližšie podmienky a špecifikácia realizácie predmetu Zmluvy sú uvedené v návrhu Zmluvy, ktorý predstavuje neoddeliteľnú prílohu č. 1 tohto vyhlásenia obchodnej verejnej súťaže („**Návrh zmluvy**“).

1. Kritériá na vyhodnotenie návrhov

Kritériom vyhodnotenia návrhov bude najnižšia cena v EUR bez DPH.

1. Zmluvné podmienky

Forma zmluvy a kľúčové zmluvné podmienky:

* zmluva podľa § 269 ods. 2 Obchodného zákonníka a § 59 ods. 4 zákona č.79/2015 Z. z. o odpadoch a o zmene a doplnení niektorých zákonov v znení neskorších predpisov („Zákon o odpadoch“);miestom poskytovania služieb podľa zmluvy je územie konkrétnej obce;
* služby sa budú poskytovať na základe jednotlivých objednávok v rozsahu určenom všeobecne záväzným nariadením danej obce o nakladaní s komunálnymi odpadmi a v intervaloch vývozu (t.j. vyprázdňovania zberných nádob a vriec) určených v harmonograme vývozu danej obce pre vytriedené zložky komunálnych odpadov,
* platby na mesačnej báze a to na základe vystavených faktúr;
* Cena za poskytnutie služby za 1 mesiac nemôže byť vyššia ako 790,00 Eur bez DPH
* splatnosť faktúr je do 30 dní odo dňa doručenia faktúry;
* zmluva bude uzavretá na dobu určitú, a to na dobu, počas ktorej je vyhlasovateľ zodpovednou osobou na zabezpečenie náhradného odvozu podľa § 31 ods. 11 písm. d) Zákona o odpadoch v obci, ktorej sa predmet záväzku týka, nie však na dobu dlhšiu, ako je doba, počas ktorej je vyhlasovateľ držiteľom Autorizácie na výkon činnosti organizácie zodpovednosti výrobcov pre obaly a neobalové výrobky.

1. Podmienky obchodnej verejnej súťaže
2. Obchodnej verejnej súťaže sa môžu zúčastniť tuzemské a zahraničné právnické a fyzické osoby oprávnené na výkon triedeného zberu odpadu z obalov a neobalových výrobkov vrátane zabezpečenia dotriedenia odpadov, úpravy odpadu, spracovania, zhodnotenia alebo recyklácie odpadov z obalov a odpadov z neobalových výrobkov v zmysle Zákona o odpadoch a ostatných aplikovateľných právnych predpisov.
3. Lehota na predkladanie návrhov je do: **16.5.2023 do 9:00 hod.**
4. Návrh do obchodnej verejnej súťaže predkladá uchádzač v nepriehľadnej, neporušenej, zalepenej obálke, na ktorej bude uvedené obchodné meno a adresa uchádzača a označenie

"Obchodná verejná súťaž Náhradný zvoz Štvrtok - NEOTVÁRAŤ"

1. V obálke uchádzač predloží:
2. Cenové ponuky na jednotlivé komodity za jeden vykonaný zvoz;
3. Doklad preukazujúci oprávnenosť vykonávať podnikateľskú činnosť podľa bodu 5 a) (Výpis z Obchodného registra resp. Živnostenského registra SR - výpis nemusí byť určený na právne úkony), nie starší ako 3 mesiace;
4. Všetky rozhodnutia o udelení súhlasov na vykonávanie činností, ktoré sú potrebné na plnenie predmetu záväzku podľa platnej právnej úpravy;
5. Doplnený a podpísaný Návrh zmluvy.
6. Doklady predložené v obálke musia byť originály alebo ich fotokópie. Vyhlasovateľ vylúči z obchodnej verejnej súťaže uchádzača, ktorý nesplnil podmienky obchodnej verejnej súťaže alebo ak zistí, že predložené doklady sú neplatné. Ak budú doklady a písomnosti napísané v cudzom jazyku okrem jazyka českého, musia byť preložené do slovenského jazyka.
7. Návrh musí byť predložený v slovenskom jazyku, príp. v českom jazyku.
8. Obálka s návrhom musí byť doručená do sídla vyhlasovateľa: Lamačská cesta 45, Bratislava 841 03, Slovenská republika v lehote na predkladanie návrhov.
9. Návrh doručený po lehote na predkladanie návrhov, resp. návrh, ktorý nebude spĺňať niektorú z podmienok obchodnej verejnej súťaže, nebude do obchodnej verejnej súťaže zaradený.
10. Predložený návrh nemožno po jeho predložení odvolať ani meniť.
11. Vyhodnotenie návrhov a oznámenie výsledku verejnej obchodnej súťaže
12. Vyhodnotenie návrhov sa uskutoční v sídle vyhlasovateľa 17.5.2023 *o 9:00 hod*, pričom v tento deň vyhlasovateľ takisto písomne informuje uchádzačov o výsledku verejnej obchodnej súťaže, vrátane upovedomiť účastníkov obchodnej verejnej súťaže, ktorí v obchodnej verejnej súťaži neuspeli, že ich návrhy sa odmietli.
13. Úspešného uchádzača vyhlasovateľ vyzve na uzatvorenie Zmluvy najneskôr do siedmeho dňa odo dňa vyhlásenia obchodnej verejnej súťaže.
14. V prípade potreby objasniť údaje uvedené vo výzve, môže ktorýkoľvek z uchádzačov požiadať o ich vysvetlenie priamo u zodpovednej osoby :

meno, priezvisko: Ing. Juraj Schwarz

mail: [schwarz@asekol.sk](mailto:%20schwarz@asekol.sk)

tel. č. +421 901 713 858

1. Ďalšie podmienky vyhlasovateľa
2. Vyhlasovateľ si vyhradzuje právo zmeniť podmienky obchodnej verejnej súťaže, alebo obchodnú verejnú súťaž zrušiť podľa § 283 Obchodného zákonníka.
3. Uchádzači nemajú nárok na náhradu nákladov spojených s účasťou na obchodnej verejnej súťaži.
4. Vyhlasovateľ si vyhradzuje právo odmietnuť všetky predložené návrhy v súlade § 287 ods. 2 zákona č. 513/1991 Zb. Obchodného zákonníka v platnom znení, a ukončiť obchodnú verejnú súťaž ako neúspešnú.

Vo Bratislave, dňa: 11.5.2023

*Príloha č. 1 - Návrh Zmluvy*

Vyhlasovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_

**ASEKOL SK s.r.o.**

Mgr. Ronald Blaho, konateľ